
ZAPISNIK
s 37. sjednice Vijeća Mjesnog odbora „Bartol Kašić“,
održane 17. listopada 2024.  (četvrtak) u 18:30 sati
u prostoru MS „Bartol Kašić“, Selska c. 3

NAZOČNI ČLANOVI VIJEĆA:
Sanja Kucan, Sabina Silić Lozančić, Toni Kaučić, Zoran Stajčić i Denis Stević 

NENAZOČNI ČLANOVI VIJEĆA:
Dora Slakoper  

OSTALI NAZOČNI:
Roza Markoč, viši stručni referent za rad tijela mjesne samouprave

Predsjedava: Zoran Stajčić, predsjednik Vijeća
Vijećnici su materijale za 37. sjednicu zaprimili elektroničkim putem.

Predsjednik konstatira da je nazočno 5 od ukupno 6 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.

Bez rasprave Vijeće jednoglasno prihvaća Zapisnika 36. sjednice Vijeća.

Predsjednik predlaže dopunu dnevnog reda:
[bookmark: _GoBack]Točka 5. Domovinski pokret, zahtjev za povremeno korištenje prostora mjesne samouprave ( petak od 20 do 22 sata ).   
Predsjednik daje dnevni red sa dopunom na usvajanje.
Jednoglasno je utvrđen

DNEVNI RED

1. Nacrt prijedloga izmjene poslovnika sa obrazloženjem – odluka, donosi se
2. Program građenja i održavanja komunalne infrastrukture na području Grada Zagreba u
    2025. godini, dostava prijedloga – traži se ( rok 15.10.2024. ) - zaključak
3. Nacrt o prijedlogu Odluke o izmjenama i dopunama Odluke o uvjetima korištenja javnih 
    parkirališta, javnih garaža, nerazvrstanih cesta i drugih površina javne namjene za 
    parkiranje vozila, mišljenje – traži se 
4. Strk Rakuni Zagreb, zahtjev za povremeno korištenje prostora mjesne samouprave
    - dodatni termin, srijeda ili četvrtak od 18:00 do 22:00 sata ( dvorana ) – zaključak
5. Domovinski pokret, zahtjev za povremeno korištenje prostora mjesne samouprave 
     ( petak od 20 do 22 sata ) 
6. Informacije, pitanja i prijedlozi
   - Rješenje, privremena regulac. Prilaz baruna Filipovića kod Ul. I. Cankara zbog izvođenja radova
     priključka plina na objekt I. Cankara 15, petak 18.10.2024.
·  Pothodnik Selska – Gradišćanska, stanje nakon svake kiše - proslijeđeno komunalnom redarstvu
·  Rješenje privremena regulac. Cankareva na dijelu od Ilice do Prilaza baruna Filipovića, radi požara u  ul. Ivana Cankara 18 
·  uklanjanje zelenog otoka, Prilaz baruna Filipovića 13, odgovor Čistoće




Ad. 1.	Nacrt prijedloga izmjene poslovnika sa obrazloženjem
Predsjednik informira nazočne o predmetu rasprave i odlučivanja.
U raspravi sudjeluju svi vijećnici.
Vijeće jednoglasno donosi 

ODLUKU
o izmjeni Poslovnika o radu Vijeća Mjesnog odbora „Bartol Kašić“


Članak 1.

	U Poslovniku o radu Vijeća Mjesnog odbora „Bartol Kašić“, donesenog na 37. sjednici, održanoj 17. listopada 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.“ 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


Ad. 2.  Program građenja i održavanja komunalne infrastrukture na području Grada
            Zagreba u 2025. godini, dostava prijedloga – traži se ( rok 15.10.2024. ) - zaključak
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Jednoglasno donesen slijedeći:
Z A K L J U Č A K 
o prijedlogu Program građenja i održavanja komunalne infrastrukture na području Grada
            Zagreba u 2025. godini

1.   Vijeće je raspravljalo o Programu građenja i održavanja komunalne infrastrukture na području
      Grada  Zagreba u 2025. godini. 
2.   Vijećnici su predložili: 
      - postavljanje nadzornih kamera za nepropisno parkiranje u Gradišćanskoj ul. od kbr. 24 do 36.
      - postavljanje nadzornih kamera za nepropisno parkiranje na sjevernom dijelu Vukovićeve ul.
      - označavanje biciklističke staze na južnom pločniku Prilaza baruna Filipovića
      - sanaciju Vukovićeve ul.
      - sanacija pothodnika ispod željezničke pruge Gradišćanska ( proširenje slivnika, natkrivanje 
         ulaza u pothodnik, odnosno prema mišljenju struke).

3.  Ovaj će zaključak biti dostavljen Vijeću Gradske četvrti Črnomerec.





Ad. 3. Nacrt o prijedlogu Odluke o izmjenama i dopunama Odluke o uvjetima korištenja
          javnih  parkirališta, javnih garaža, nerazvrstanih cesta i drugih površina javne namjene
          za parkiranje vozila, mišljenje – traži se 

Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Sa 2 glasa „za“, 2 „suzdržana“ i 1 glasom „protiv“ Vijeće nije dalo pozitivno mišljenje na Nacrt o prijedlogu Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.  

 Ad. 4.  Strk  Rakuni Zagreb, zahtjev za povremeno korištenje prostora mjesne samouprave
           - dodatni termin, srijeda ili četvrtak od 18:00 do 22:00 sata ( dvorana )  
Predsjednik informira nazočne o predmetu rasprave i odlučivanja.
Vijeće jednoglasno donosi slijeći:

                                                      Z A K L J U Č A K
     o povremenom  korištenju prostora 
      mjesne samouprave (dodatni termin)

1. Strk  Rakuni Zagreb odobrava se dodatni termin za povremeno korištenje prostora u objektu koji koristi Mjesni odbor „Bartol Kašić“, Selska c. 3, svaku  srijedu u mjesecu u vremenu od  18:00  - 22:00 sata. (dvorana) 
 
2. Prostor iz točke 1. ovog zaključka, koristiti će Strk  Rakuni Zagreb bez naknade. 

3. Strk  Rakuni Zagreb obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.


Ad. 5.  Domovinski pokret, zahtjev za povremeno korištenje prostora mjesne samouprave 
           ( petak od 20 do 22 sata )

Predsjednik informira nazočne o predmetu rasprave i odlučivanja.
Vijeće jednoglasno donosi slijeći:

     Z A K L J U Č A K
     o povremenom  korištenju prostora 
      mjesne samouprave  

1. Domovinskom pokretu odobrava se povremeno korištenje prostora u objektu koji koristi Mjesni odbor „Bartol Kašić“, Selska c. 3, svaki  petak u mjesecu u vremenu od 20:00  - 22:00 sata.  
 
2. Prostor iz točke 1. ovog zaključka, koristiti će Domovinskom pokret  bez naknade. 

3. Domovinskom pokret obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.



Ad. 6. informacije, pitanja i prijedlozi

Predsjednik čita informacije. 

Zapisnik sastavila: Roza Markoč

Sjednica je završila u 19:40 sati.




KLASA:   024-08/24-03/2048
URBROJ: 251-13-11-3/003-24-2
Zagreb,     17. listopad 2024.

								           Predsjednik Vijeća 
    								   Mjesnog odbora „Bartol Kašić“	

	    								   Zoran Stajčić

